সাম্প্রতিককালে শীর্ষস্থানীয় দৈনিক ‘প্রথম আলো’তে রেল খাতের দূরাবস্থা নিয়ে উঠে এসেছে উদ্বেগজনক একটি চিত্র। প্রতিবেদনে উঠে এসেছে বিপুল বিনিয়োগ সত্ত্বেও মাথা উঁচু করে দাঁড়াতে পারছে না রেলওয়ে। গত সাত বছরে ৩১ হাজার কোটি টাকা খরচ করেও গতি বাড়েনি রেলের। সেবা না বাড়লেও সাম্প্রতিক সময়ে দুইদফা ভাড়া বেড়েছে, এরপরও বাড়ছে লোকসান। এতে ২০১৫-১৬ অর্থবছরে রেলের আয় হয়েছে ১ হাজার ৩৪ কোটি টাকা। এ সময় শুধু রেল পরিচালনার জন্য ব্যয় করা হয়েছে ২ হাজার ৩৩৭ কোটি টাকা। অর্থাৎ এক বছরে পরিচালন লোকসানই হয়েছে ১ হাজার ৩০৩ কোটি টাকা।